Zapisnik sa 25. izborne skupštine

Društva knjižničara Slavonije, Baranje i Srijema

Skupština Društva knjižničara Slavonije, Baranje i Srijema održana je u petak, 5. svibnja 2023. godine s početkom u 10.00 sati u Donjem Miholjcu (Dvorac Prandau/Mailath)

Dnevni red Skupštine:

1. Otvaranje skupštine, pozdravne riječi predsjednice, domaćina i gostiju
2. Predstavljanje knjižnice domaćina
3. Izbor radnog predsjedništva, odbora za verifikaciju, zapisničara i kandidacijske

komisije

1. Davanje razrješnice Tijelima Društva
2. Usvajanje zapisnika s prethodne skupštine održane u Požegi 2022. godine
3. Prijedlog izmjene čl. 2 povelje “Marija Malbaša”
4. Izvješće o radu i financijskom poslovanju u 2022. Godini / Izvješće Nadzornog odbora
5. Izbor predsjednika Društva, članova Upravnog odbora, Nadzornog odbora, izbor glavnog urednika časopisa "Knjižničarstvo"
6. Obraćanje novoizabranog/novoizabrane predsjednice/predsjednika članovima Društva
7. Plan i program rada u 2023. godini, prijedlozi i preporuke članova Društva
8. Dodjela povelje "Marija Malbaša"
9. Izbor članova Ocjenjivačkog odbora za dodjelu povelje "Marija Malbaša"
10. Razno

# Ad 1

Predsjednica Društva knjižničara Slavonije, Baranje i Srijema Tihonija Zovko pozdravlja nazočne članove Društva, zahvaljuje se svima na dolasku, te predstavlja i poziva sljedeće predstavljajuće. Slijedi pozdravni govor predsjednice Hrvatskog knjižničarskog društva Jasenke Pleško. U ime gradonačelnika Donjeg Miholjca dobrodošlicu svima nazočnima poželjela je pročelnica upravnog odjela za komunalne djelatnosti Sanja Hatvalić. Potom pozdravni govor održava i ravnateljica knjižnice domaćina Marinela Šmider. Prije iznošenja prijedloga članova Radnog predsjedništva i Kandidacijske komisije, Verifikacijska komisija prebrojavanjem prisutnih članova utvrdila je da, od 121 članova iz kategorije redovni članovi s plaćenom članarinom za 2022. godinu, na Skupštini prisutan je 54 redovni član s pravom glasa, što nije natpolovična većina, odnosno dovoljan broj članova da bi izglasane odluke bile pravovaljane. Stoga se Skupština odgađa na 30 minuta.

Članak 26. Statuta

Skupština odlučuje pravovaljano, ako je nazočna natpolovična većina svih članova Društva s pravom odlučivanja, a odluke donosi većina glasova nazočnih članova s pravom odlučivanja. Ako na sjednici nije prisutna natpolovična većina članova s pravom odlučivanja, sjednica se odgađa za 30 minuta. Nakon toga Skupština pravovaljano odlučuje u slučaju ako je na njoj nazočna minimalno jedna četvrtina članova s pravom odlučivanja uz uvjet da su svi članovi uredno pozvani. Na početku rada Skupštine određuje se način glasovanja. Pravo odlučivanja na Skupštini imaju samo redovni članovi koji su podmirili svoje financijske obaveze prema Društvu zaključno s prethodnom kalendarskom godinom.

# Ad 2

U polusatnoj pauzi slijedi predstavljanje novouređene knjižnice domaćina Gradske knjižnice Grada Donjeg Miholjca koje je održala ravnateljica Marinela Šmider. U prezentaciji su prikazane fotografije knjižnice nekad i danas, te se pojašnjava financiranje obnove prostora kao i opreme. Predstavljeni su i programi i radionice Gradske knjižnice Grada Donjeg Miholjca, te iskustva seljenja građe na drugu lokaciju tijekom radova.

# Ad 3

Nakon što je skupština odgođena za 30 minuta, te utvrđeno postojanje kvoruma od minimalno jedne četvrtine članova s pravom odlučivanja, nastavljeno je s radom. Tajnik Društva Dino Maganjić iznosi prijedlog članova Radnog predsjedništva u sljedećem sastavu:   
Marija Čačić – predsjednica

Anđelka Blažević – član

Sandra Miljakić Andrić – član

Prijedlog je jednoglasno prihvaćen. Predsjednica Radnog predsjedništva Marija Čačić nastavlja voditi Skupštinu.

Za ovjerovitelje Zapisnika predložene su kolegice Silvija Šokčević i Vedrana Lugić, a za zapisničarku Skupštine Tanja Hercog. Oba prijedloga jednoglasno su prihvaćena. Nakon toga uslijedilo je čitanje dnevnog reda, koji je također jednoglasno usvojen.

# Ad 4

Slijedi davanje razrješnice tijelima Društva, predsjednici, Upravnom i Nadzornom odboru te Uredništvu časopisa Knjižničarstvo. Razrješnice su jednoglasno prihvaćene.

# Ad 5

Radno predsjedništvo daje na potvrdu i usvajanje zapisnik s prethodne Skupštine koja je održana u Požegi 2022. godine. Tajnik Društva napominje da je Zapisnik objavljen na mrežnim stranicama Društva. Zapisnik je jednoglasno usvojen.

# Ad 6

Predsjednica radnog predsjedništva Društva Marija Čačić daje na usvajanje prijedlog izmjene čl. 2 povelje „Marija Malbaša“

Članak 2 stavka 2 se briše:

Povelja uključuje i novčanu nagradu

Te članak 2 glasi:

Povelja se dodjeljuje za dugogodišnji aktivni rad u Društvu i značajne rezultate na unapređivanju i promicanju knjižničarske struke i ugleda društva.

Predsjednica Tihonija Zovko pojašnjava zašto su predložene izmjene, te ukazuje da je iznos novčane naknade veliki teret za novčana sredstva društva, te da dobitnici dugo čekaju isplatu. U raspravu se uključuju i drugi sudionici na Skupštini. Predsjednica HKD Jasenka Pleško javlja i kazuje da i oni često imaju problema sa novčanim sredstvima, te da je rješenje ili povećanje članarine ili raditi na aktivaciji članova unutar zajednice. Rasprava traje, te se napominje da bi se trebao definirati točan iznos novčane nagrade. Prijedlog je i da se treba osigurati dar od strane neke izdavačke kuće. Glasanjem se 27 članova izjašnjava za ukidanje novčanih sredstva nagrade, njih 24 je protiv, te 9 suzdržanih. Što je ukupan zbroj od 60 glasova, iako pravo glasa ima njih 54. Nije izglasan prijedlog i zaključuje se kako će o toj temi razmisliti do sljedeće Skupštine. Ostaje sve po starom.

# Ad 7

# Izvještaj o radu i financijskom poslovanju u 2022. godini predstavio je kroz prezentaciju tajnik Društva Dino Maganjić. Sve je objavljeno na stranicama Društva uz poziv na Skupštinu. Tajnik napominje da Društvo trenutno broji ukupno 184 člana, Upravni odbor je imao 3 sjednice, održano je predstavljanje monografije 25 godina Knjižničarstva, održana su 3 online predavanja kao i online stručni skup, te su organizirana 2 stručna putovanja.

# Prigodno podsjeća na sve nagrađene članove Društva tijekom prošle godine, te im čestita na nagradama. Društvo je jednoglasno prihvatilo izvještaj na glasanju. Zatim slijedi obraćanje predsjednice Nadzornog odbora Marijana Špoljarić Kizivat koja izvještava o radu Nadzornog odbora, zaključuje da je sve u skladu s propisima, te se na glasanju jednoglasno prihvaća izvještaj.

# Ad 8

# Slijedi izbor predsjednika Društva , članova Upravnog odbora i Nadzornog odbora.

Na javni natječaj za predsjednika Društva nije se nitko javio.

Za predsjednicu Društva Knjižničara Slavonije, Baranje i Srijema predložena je Tihonija Zovko.

Za članove Upravnog odbora Društva Knjižničara Slavonije, Baranje i Srijema za mandat 2022/23. predloženi su:

Marta Radoš – Visokoškolska knjižnica

Anita Drenjančević – Osnovnoškolska knjižnica

Vedrana Lugić – Vukovarsko-srijemska županija

Aleksandra Šutalo - Požeško-slavonska županija

Anđelka Blažević – Osječko-baranjska županija

Dino Maganjić - Osječko-baranjska županija

Marija Klasić-Petrović – Srednjoškolska knjižnica

Kornelija Petr-Balog - predstavnik Sveučilišta

Merien Hadrović – Narodna knjižnica

Marina Vinaj - Specijalna knjižnica

Nadzorni odbora Društva Knjižničara Slavonije, Baranje i Srijema:

Ivana Martinović, Silvija Šokić, Marijana Špoljarić Kizivat

Glavni urednik časopisa Knjižničarstvo:

Srđan Lukačević

Predsjedavajuća Marija Čačić pita prisutne članove ima li još nekih prijedloga, no nitko se ne javlja te slijedi glasanje. Jednoglasno se na ponovni mandat predsjednice Društva prihvaća Tihonija Zovko, te jednoglasno se prihvaćaju i ostale kandidature.

# Ad 9

Ponovno izabrana predsjednica Društva Tihonija Zovko obratila se prisutnim članovima društva. Zahvalila se svima na ukazanom povjerenju i naglasila je da će činiti sve u najboljem interesu Društva.

# Ad 10

Predsjednica Društva Tihonija Zovko poziva sve članove Društa da budu još aktivniji, govori o planovima za sljedeće dvije godine, te kako bi bilo dobro aktivirati i mlađe kolege.

# Ad 11

Predstavnik Ocjenjivačkog odbora za dodjelu povelje "Marija Malbaša" Tihomir Marojević podnosi izvješće o izboru dobitnika povelje, a izabrana je Vesna Zobunđija. Kolega Marojević pojašnjava zašto je baš njoj dodijeljena nagrada te čita njen životopis. Kolegica nije mogla biti nazočna te se pravorazložno ispričala i zahvalila na nagradi.

# Ad 12

Za članove Ocjenjivačkog odbora za dodjelu povelje "Marija Malbaša" predloženi su sljedeći članovi:

Marina Vinaj, Snježana Stanarević Katavić, Tihomir Marojević, Marija Kretić- Nađ, Sanda Hasenay, Srđan Lukačević, Gordana Gašo. Prijedlozi su jednoglasno usvojeni.

# Ad 13

Pod točkom razno raspravljalo se o organiziranom prijevozu. Jedna od sudionica Skupštine napominje da se izdatak plaćanja autobusa koji je polazio iz Osijeka na Skupštinu ne bi trebao plaćati iz sredstava Društva jer ga ne mogu koristiti svi, već samo oni koji dolaze iz Osijeka. Ubuduće članovi Društva samostalno će se pobrinuti i organizirati svoj dolazak na Skupštinu. Prijedlog je jednoglasno usvojen.

Predsjednica Radnog predsjedništva Marija Čačić poziva na prijedloge, te da se razmisli o idejama za financiranje, te o samom iznosu članarine. Predlaže i da Upravni odbor razmotri o članarinama. Predsjednica HKD-a Jasenka Pleško se javlja za riječ i savjetuje da se sredi lista članova, te svede na aktivne članove, te da se predloži na razmatranje posebni fond za nagrade. Skupština je službeno završena zahvalama Marije Čačić svima na suradnji, te se susret nastavlja obilaskom Dvorca Prandau / Mailath, te zajedničkim ručkom.

U Osijeku 11. svibnja 2023. godine

Zapisničarka:

Tanja Hercog

Predsjednica Radnog predsjedništva:

Marija Čačić

# Ovjerovitelji zapisnika:

# Vedrana Lugić

# Silvija Šokić